KOMISSION PÄÄTÖS tehty 3 päivänä lokakuuta 1973 valtuutuksen myöntämisestä tiettyihin hallintotoimenpiteisiin maatalouden yhteisessä markkinajärjestelyssä 3 päivänä huhtikuuta 1968 tehdyn komission päätöksen täydentämisestä (73/298/ETY)

EUROOPAN YHTEISÖJEN KOMISSIO, joka

ottaa huomioon sopimuksen Euroopan yhteisöjen yhteisen neuvoston ja yhteisen komission perustamisesta,

ottaa huomioon 6 päivänä heinäkuuta 1967 annetun komission väliaikaisen työjärjestyksen(1), sellaisena kuin se on muutettuna 2 päivänä heinäkuuta 1970 tehdyllä päätöksellä(2),

sekä katsoo, että

komissio ottaa käyttöön 3 päivänä huhtikuuta 1968 tekemällään päätöksellä(3), sellaisena kuin se on viimeksi täydennettynä 22 päivänä maaliskuuta 1972(4) tehdyllä päätöksellä, valtuutusjärjestelmän tiettyjen hallintotoimenpiteiden toteuttamiseksi maatalouden yhteisessä markkinajärjestelyssä,

tämän järjestelmän käyttöönottoon komissiota ohjanneet syyt koskevat myös häiriöiden sattuessa vilja-alalla sovellettavista yleisistä säännöistä 19 päivänä heinäkuuta 1973 annetun neuvoston asetuksen (ETY) N:o 1968/73(5) 2 artiklan 1 kohdan ensimmäisessä luetelmakohdassa säädettyjen vilja-alan vientimaksujen vahvistamista sekä tärkkelysten ja lämpökäsittelyllä esiliisteröidyn jauhon tuotantotuista 25 päivänä heinäkuuta 1967 annetun neuvoston asetuksen 371/67/ETY(6), sellaisena kuin se on viimeksi muutettuna asetuksella (ETY) N:o 179/73(7), 2 artiklan 2 kohdassa tarkoitettujen tärkkelystuotteiden vientimaksujen vahvistamista,

neuvoston 21 päivänä marraskuuta 1972 antamassa asetuksessa (ETY) N:o 2429/72(8) säädetään yhteisen markkinajärjestelyn eri alojen maksujen ja tukien ennakkovahvistamista koskevien säännösten soveltamisen keskeyttämisestä; neuvoston 21 päivänä marraskuuta 1972 antamassa asetuksessa (ETY) N:o 2455/72(9) säädetään erityisesti hedelmä- ja vihannesalan tukien ennakkovahvistamista koskevien säännösten keskeyttämisestä; edellä mainituissa asetuksissa säädetty järjestelmä voi toimia ainoastaan, jos keskeyttämistoimenpiteet toteutetaan erittäin nopeasti; tämän vuoksi näiden toimenpiteiden antamisessa olisi käytettävä valtuutusmenettelyä,

rapsin ja rypsin siemeniä koskevista erityistoimenpiteistä 20 päivänä heinäkuuta 1972 annetun neuvoston asetuksen (ETY) N:o 1569/72(10) 3 artiklan mukaan tässä asetuksessa määriteltyjä erotusmääriä on muutettava, kun mainitun asetuksen 2 artiklan 1 kohdassa tarkoitettu ero on vähintään yksi prosenttiyksikkö edellisessä vahvistamisessa huomioon otetusta prosenttiosuudesta; kaupan vaatimusten vuoksi tämä muutos on tehtävä hyvin nopeasti uusien määrien laskemisen jälkeen; sama koskee rapsin ja rypsin siementen erotusmäärien soveltamista koskevista yksityiskohtaisista säännöistä ja asetuksen (ETY) N:o 1464/73 kumoamisesta 23 päivänä elokuuta 1973 annetun komission asetuksen (ETY) N:o 2300/73(11) 9 artiklan 4 kohdassa säädettyä rapsin ja rypsin siementen maailmanmarkkinahinnan vahvistamista, koska jäsenvaltiot tarvitsevat tätä hintaa laskiessaan erotusmäärää; tämän vuoksi tässä tapauksessa olisi käytettävä valtuuttamismenettelyä,

vilja-alan tasausmaksujärjestelmän yleisten sääntöjen määrittämisestä ja tasausmaksujen vahvistamisesta tietyille tuotteille 31 päivänä tammikuuta 1973 annetun neuvoston asetuksen (ETY) N:o 229/73(12) 7 artiklan 1 kohdan mukaan ja riisialan tasausmaksujärjestelmän yleisten sääntöjen määrittämisestä ja tiettyjen tuotteiden tasausmaksuista 31 päivänä tammikuuta 1973 annetun neuvoston asetuksen (ETY) N:o 243/73(13) 5 artiklan 1 kohdan mukaan komissio määrittää näiden asetusten liitteessä olevan asteikon perusteella tasausmaksun, jota sovelletaan yhteisön sisäisessä kaupassa perustuotteisiin, joiden tuontimaksu on tasausmaksua pienempi; jalostettuihin vilja- ja riisipohjaisiin tuotteisiin, sianlihaan, muniin ja siipikarjanlihaan sovellettavat tasausmaksut määritetään suhteessa perusviljalle määritettyjen tasausmaksujen vaihteluun; kauppatoimien varmistamiseksi nämä tasausmaksut olisi vahvistettava mahdollisimman nopeasti; nämä syyt koskevat myös naudanliha-alan tasausmaksujärjestelmän yleisten sääntöjen määrittämisestä 23 päivänä tammikuuta 1973 annetun neuvoston asetuksen (ETY) N:o 181/73(14) 6 artiklassa tarkoitettujen tasausmaksujen vähentämistä, ja

neuvoston 12 päivänä toukokuuta 1971 antaman asetuksen (ETY) N:o 974/71(15), sellaisena kuin se on viimeksi muutettuna asetuksella (ETY) N:o 1225/73(16), 4 a artiklan mukaan valuutan tasausmaksut eivät saa olla suuremmat kuin kolmansista maista peräisin olevasta tuonnista kannettava maksu; tämän säännöksen noudattamiseksi asetuksen (ETY) N:o 1463/73 5 artiklassa säädetään valuutan tasausmaksuista vähennettävien määrien vahvistamisesta; on tärkeää soveltaa tätä vähennystä mahdollisimman nopeasti; valtuuttamismenettely mahdollistaa erilaisten toimenpiteiden vahvistamisen ja niiden julkaisun hyvissä ajoin; tämän vuoksi edellä mainittua 3 päivänä huhtikuuta 1968 tehtyä komission päätöstä on tärkeää täydentää,

ON TEHNYT TÄMÄN PÄÄTÖKSEN:

1 artikla

1. Täydennetään 3 päivänä huhtikuuta 1968 tehdyn komission päätöksen 1 artiklan 1 kohdan a alakohtaa luetelmakohdilla seuraavasti:

"- rapsin ja rypsin siemeniä koskevista erityistoimenpiteistä 20 päivänä heinäkuuta 1972 annetun neuvoston asetuksen (ETY) N:o 1569/72 3 artiklassa tarkoitettujen erotusmäärien laskennassa käytettävien tekijöiden muuttamista,

- rapsin ja rypsin siementen erotusmäärien soveltamista koskevista yksityiskohtaisista säännöistä 23 päivänä elokuuta 1973 annetun komission asetuksen (ETY) N:o 2300/73 9 artiklan 4 kohdassa tarkoitetun maailmanmarkkinahinnan vahvistamista."

2. Korvataan edellä tarkoitetun päätöksen 1 artiklan 1 kohdan a alakohdan ensimmäisen luetelmakohdan viittaus asetuksen (ETY) N:o 1466/69(17) 6 artiklaan viittauksella asetuksen (ETY) N:o 463/71(18) 4 artiklaan ja viittaus asetuksen (ETY) N:o 1471/69(19) 6 artiklaan viittauksella asetuksen (ETY) N:o 2165/70(20) 4 artiklaan.

3. Täydennetään edellä tarkoitetun asetuksen 1 artiklan 1 kohdan b alakohtaa luetelmakohdilla seuraavasti:

"- häiriöiden sattuessa vilja-alalla sovellettavista yleisistä säännöistä 19 päivänä heinäkuuta 1973 annetun neuvoston asetuksen (ETY) N:o 1968/73 2 artiklan 1 kohdan ensimmäisessä luetelmakohdassa säädettyjä vientimaksuja,

- tärkkelysten ja lämpökäsittelyllä esiliisteröidyn jauhon tuotantotuista 25 päivänä heinäkuuta 1967 annetun neuvoston asetuksen N:o 371/67/ETY 2 artiklan 2 kohdassa säädettyjä vientimaksuja,"

4. Täydennetään edellä tarkoitetun päätöksen 1 artiklan 1 kohdan h alakohtaa luetelmakohdalla seuraavasti:

"- valuutan tasausmaksujen soveltamista koskevista yksityiskohtaisista säännöistä 30 päivänä toukokuuta 1973 annetun komission asetuksen (ETY) N:o 1463/73(11) 5 artiklassa tarkoitettujen maksujen vahvistamista ja muuttamista.

(11) EYVL N:o L 146, 4.6.1973, s. 1"5. Täydennetään edellä mainitun päätöksen 1 artiklan 1 kohtaa alakohdilla seuraavasti: "i) sellaisten säännösten soveltamisen keskeyttämistä, joissa säädetään seuraavista ennakkovahvistamisista:

- vilja-, riisi-, oliiviöljy-, sokerialojen sekä hedelmä- ja vihannespohjaisten jalostettujen tuotteiden tuontimaksut, ja

- vilja-. riisi-, rasva-, muna-, sokeri-, maito- ja maitotuotealojen, hedelmä- ja vihannespohjaisten jalostettujen tuotteiden sekä perustamissopimuksen liitteeseen II kuulumattomina tavaroina vietävien maataloustuotteiden vientituet.

j) - vilja-, riisi-, sianliha-, muna- ja siipikarjanliha-aloilla sovellettavien tasausmaksujen suuruuden vahvistamista,

- naudanliha-alan tasausmaksujärjestelmän yleisten sääntöjen määrittämisestä 23 päivänä tammikuuta 1973 annetun neuvoston asetuksen (ETY) N:o 181/73 6 artiklassa säädettyä tasausmaksujen vähentämistä."

2 artikla

Tämä päätös tulee voimaan 5 päivänä lokakuuta 1973.

Se julkaistaan Euroopan yhteisöjen virallisessa lehdessä.

Tehty Brysselissä 3 päivänä lokakuuta 1973.

Komission puolesta

Puheenjohtaja

François-Xavier ORTOLI

(1) EYVL N:o L 147, 11.7.1967, s. 1

(2) EYVL N:o L 145, 3.7.1970, s. 28

(3) EYVL N:o L 89, 10.4.1968, s. 13

(4) EYVL N:o L 72, 25.3.1972, s. 22

(5) EYVL N:o L 201, 21.7.1973, s. 10

(6) EYVL N:o L 174, 31.7.1967, s. 40

(7) EYVL N:o L 25, 30.1.1973, s. 6

(8) EYVL N:o L 264, 23.11.1972, s. 1

(9) EYVL N:o L 266, 25.11.1972, s. 7

(10) EYVL N:o L 167, 25.7.1972, s. 9

(11) EYVL N:o L 236, 24.8.1973, s. 28

(12) EYVL N:o L 27, 1.2.1973, s. 25

(13) EYVL N:o L 29, 1.2.1973, s. 26

(14) EYVL N:o L 25, 30.1.1973, s. 9

(15) EYVL N:o L 106, 12.5.1971, s. 1

(16) EYVL N:o L 125, 11.5.1973, s. 49

(17) EYVL N:o L 197, 8.8.1969, s. 93

(18) EYVL N:o L 198, 8.8.1969, s. 93

(19) EYVL N:o L 53, 5.3.1971, s. 9

(20) EYVL N:o L 238, 29.10.1970, s. 4